Coláiste Aoidh Mhic Bhricne, Teileann

Coláiste Samhraidh

Treoirlínte do Chinnirí

Is bun aidhm ag Coláiste Aoidh Mhic Bhricne, fad agus atá daoine óga pairteach in aon cheann de na cúrsa*í* a reachtalann an eagraíocht, go mbíonn na daoine óga slán, sábhailte an t-am ar fad agus go bhfuil siad cosanta ar aon drochíde no neamart.

Mar chinnire tá ról an-tábhachtach agatsa i solathar ardchaighdeán cabhrach agus aire do na mic léinn. Is í ar gcéad aidhm na cosaint agus leas ár mic léinn. Ta tromdhualgas ortsa ina leith seo agus iarraimid ort ár dtreoirlínte a leanúint, treoirínte atá ceaptha go speisialta chun na scoláirí agus tú féin a chosaint.

. Bí ag *síorfhaire* ar shábháilteacht na ndaoine óga. Bí ag cuimhneamh ar na dainséir a d'fheadfadh éirí. Is mar chabhair réamhphleanáil a bheith déanta in éadan na n-ócaidí dainséireacha nó trioblóideacha a d'fhéadfadh tarlú.

. Ná ceadaigh iompar dainséarach.

. Ná ceadaigh iompar iditheach - tromaíocht, tarcaisne nó magadh. Ná déan iarracht deileáil le tromaíocht leat féin - faigh cabhair i gcónaí ón bPríomhoide nó ó mhúinteoir sinsearach.

. Éist i gcónaí Ie duine óg a thagann chugat Ie fadhb. Bí aireach faoi thromaíocht agus faoi dhrochíde. Is minic a choinnítear tromaíocht agus drochíde faoi cheilt.

. Léirigh meas ar gach mac léinn mar dhuine aonarach. Bí tuisceanach i gcas duine óg nach bhfuil sásta nó fonnmhar a bheith comhpháirteach in imeachtaí spóirt srl.

. Ná léirigh fabhar d'aon scoláire seachas a chéile. . .

. Ná cabhraigh Ie *crushes.*

. Aithin an ceart atá ag gach duine do phríobhaideachas agus deimhnigh go n-aithníonn daoine eile an ceart sin freisin.

. Tuig go bhféadfadh ceannaire a bheith a chúisiú, go bréagach nó trí dhearmad, faoi mhí-iompar. Más féidir é, in aon chor, ná bí i d’aonar Ie mac léinn. Má tharlaíonn trí sheans go bhfuil tú Ie bheith i d’aonar i seomra Ie mac léinn, coinnigh an doras ar oscailt. Ná fág an coláiste nó an teach Ie mac léinn amháin - agus má iarrann an Príomhoide nó múinteoir ort mac léinn a thionlacan abhaile déan deimhin de go bhfuil duine eile leat.

. Tabhair dea-shampla i d'iompar pearsanta féin.

. Má insítear 'rún' duit ina bhfuil eolas faoi dhochar nó baol dochair do mhac léinn, abair nach bhfuil ar do chumas an 'rún' a choimeád chugat féin ach nach dtabharfaidh tú an t-eolas ata sa 'rún' d'éinne seachas do dhuine ag a bhfuil an cumas an scéal a leigheas. Tabhair eolas faoin eachtra láithreach don te a bhfuil tú freagrach do (di).

. Má insítear 'rún' den chineál duit na habair aon rud faoi Ie héinne nach mbaineann a reiteach leis (léi). Tá discréid an-tábhachtach i gcásanna den chineál sin.

. Má thagann tú ar eolas faoi aon eachtra nó má mheasann tú go bhfuil drochíde d'aon chineál ar siúl, inis a bhfuil cloiste nó ar eolas agat don Phríomhoide láithreach. Déan nóta faoi chomh luath agus atá sin indéanta, sínigh é agus cuir dáta air agus tabhair don Phríomhoide é, chun é a choimeád slán.

. Ná hiarr ar an mac léinn athinsint a thabhairt duit ar an eachtra, gan cúis mhaith.

. Ná déan iarracht an eachtra a fhiosrú tú féin - fág é sin faoi dhaoine níos údarasaí.